Na temelju članka 35. Zakona o vlasništvu i drugim stvarnim pravima („Narodne novineˮ, broj: 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12 i 152/14), članka 35. Zakona o lokalnoj i područnoj (regionalnoj) samoupravi („Narodne novineˮ, broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 103. Zakona o cestama („Narodne novineˮ, broj: 84/11, 22/13, 54/13, 148/13, 92/14, 110/19, 144/21 i 114/22) i članka 37. Statuta Grada Šibenika („Službeni glasnik Grada Šibenika”, broj: 2/21), Gradsko vijeće Grada Šibenika, na \_\_sjednici od. \_\_ ožujka 2023. godine, donosi:

**ODLUKA**

**o ukidanju statusa javnog dobra**

**na dijelu čest. zem. 7277 K.O. Zlarin**

Članak 1.

Utvrđuje se da nekretnina čest. zem. 7277 K.O. Zlarin, u površini od 18 m², više nije u funkciji javnog dobra u općoj uporabi – dio ulice Kotao na Zlarinu, te se tom dijelu čestice ukida status javnog dobra.

Članak 2.

Ova odluka stupa na snagu dan nakon objave u „Službenom glasniku Grada Šibenika”.

KLASA: 940-01/23-01/05

URBROJ: 2182-1-07/1-23-4

Šibenik, \_\_ ožujka 2023. godine

**GRADSKO VIJEĆE GRADA ŠIBENIKA**

PREDSJEDNIK

dr.sc. Dragan Zlatović

**Obrazloženje**

Nekretnina čest. zem. 7277 K.O. Zlarin, izgubila je svojstvo javnog dobra u općoj uporabi - dio ulice Kotao na Zlarinu, te predstavlja dio dvorišta i kuće Nedjeljke Branice koja je podnijela zahtjev za otkup iste.

Kako je predmetna nekretnina u zemljišnim knjigama upisana kao javno dobro, da bi se mogla prodati, najprije joj se mora ukinuti status javnog dobra, ako su ispunjeni uvjeti iz Zakona o cestama. Prema Zakonu o cestama čl. 103 st. 1. kad je trajno prestala potreba korištenja nerazvrstane ceste ili njezinog dijela može joj se ukinuti status javnog dobra u općoj uporabi. Čl. 103. st. 2 propisuje da odluku o ukidanju statusa javnog dobra u općoj uporabi, nerazvrstane ceste ili njezinog dijela, donosi predstavničko tijelo jedinica lokalne samouprave.

Slijedom navedenog, budući da je predmetna nekretnina izgubila svojstvo javnog dobra te sad predstavlja dio dvorišta i kuće podnositeljice zahtjeva predlaže se donošenje Odluke o ukidanju statusa javnog dobra na predmetnoj čestici kako je to opisano u dispozitivu odluke.